स्टूडेंट सुसाइड्स को एक्सप्लोर करती है ‘प्लेसिबो’ की स्क्रीनिंग होगी आज
सिटी रिपोर्टर } प्लेसिबो- स्टूडेंट सुसाइड्स के हर मुद्दे और वजहों को एक्सप्लोर करती है। देश के प्रतिष्ठित संस्थानों में भी स्टूडेंट्स पर प्रेशर कम नहीं। इस वजह से वह डिप्रेशन में आते हैं और फिर आत्महत्या जैसा कदम उठाते हैं। यह प्रॉब्लम लगातार बढ़ती ही जा रही है। इसलिए हर स्टूडेंट, पेरेंट और टीचर को इसे देखना चाहिए। डायरेक्टर अभय कुमार की यह फिल्म 2014 के आखिर में बनकर तैयार हो गई। फिल्म की खासियत यह है इसमें सचमुच की फुटेज के अलावा एनिमेशन भी है। शुक्रवार शाम साढ़े पांच बजे होने वाली स्क्रीनिंग को चंडीगढ़ क्रिएटिव सिनेमा सर्किल, प्रोजेक्शन एंड डिजाइन क्लब के सहयोग से आयोजित कर रहा है।
बात 2011 की है जब अभय ने एम्स दिल्ली में स्टूडेंट यूनियन की लड़ाई देखी। थोड़ा जाना तो समझ आया कि इस स्तर के संस्थान में भी स्टूडेंट्स के बीच प्रेशर होता है। वे बोले कि जब बच्चा 11वीं या 12वीं में होता है तो उसे यही कहा जाता है कि एडमिशन लेना है तो आईआईटी या एम्स जैसे संस्थान में लेना चाहिए। पर कोई यह नहीं बताता कि इससे निपटना कैसे है। बोले कि इन संस्थानों में एंट्रेंस क्लियर करने के लिए कितनी मशक्कत करनी पड़ती है। एक बार अंदर घुस गए फिर वहां के प्रेशर से जूझना एक चैलेंज हो जाता है। वहां स्टूडेंट्स आइसोलेशन में रहते हैं। बोले कि देश की 65 प्रतिशत जनसंख्या 35 साल से नीचे है। इसमें सुसाइड करने वालों का एजग्रुप 15 से 20 है। हमारे मध्यवर्गीय परिवारों में हमें हमेशा यही बताया जाता है कि प्रार्थनाएं करो और पॉजिटिव रहो। जबकि सच यह है कि ऐसा नहीं होता। हमें प्रैक्टिकली सोचना चाहिए। अभय ने बताया कि ढाई साल एम्स में रहकर उन्होंने इस मूवी के लिए फुटेज तैयार की थी।
शुक्रवार को पंजाब इंजीनियरिंग कॉलेज (पेक) के ऑडिटोरियम में अवॉर्ड विनिंग डॉक्युमेंट्री फिल्ममेकर अभय कुमार की इस फिल्म की स्क्रीनिंग होगी। इनसे बातचीत।
FILMMAKER
हमेशा यही सोचकर फिल्म बनाएं कि इंटरनेशनल लेवल पर कंपीट करना है
अभयने कहा कि आजकल टेक्नोलॉजी ने सब आसान कर दिया है। मोबाइल से भी फिल्म शूट हो जाती है। पर डॉक्युमेंट्री फिल्ममेकर्स को अपने स्तर को ऊंचा करने की जरूरत है। सिर्फ चंडीगढ़, दिल्ली या मुुंबई का सोचकर नहीं, बल्कि यह सोचकर फिल्म बनानी चाहिए कि उन्हें अंतरराष्ट्रीय स्तर पर कंपीट करना है। वे बोले डॉक्युमेंट्रीज को कोई भी यह सोचकर नहीं बनाना शुरू करता कि उसे फाइनेंशियली कितना फायदा होगा। इसलिए डॉक्युमेंट्री के विषयों के साथ हम तब तक न्याय नहीं कर सकते जब तक कि हम इनसे निजी बात करें। अभय ने कहा कि भारत में ज्यादातर इंडिपेंडेंट फिल्म मेकर्स इसलिए सर्वाइव करते हैं क्योंकि उन्हें विदेश से फंडिंग आती है।
hin_Deva hin_Deva hin_Deva hin_Deva eng_Latn hin_Deva hin_Deva